Απόδοση προσωρινής εμπορικής ονομασίας αλιευτικών προϊόντων
Αίτηση απόδοσης προσωρινής εμπορικής ονομασίας
Παρέχεται η δυνατότητα υποβολής της αίτησης και ηλεκτρονικά στις παρακάτω ηλεκτρονικές διευθύνσεις: info@minagric.gr (epapachristou@minagric.gr - skampolis@minagric.gr - pnikas@minagric.gr)
Κατάθεση από τον αιτούντα (δια ζώσης ή ταχυδρομικά)
Ο αιτών πρέπει να είναι παραγωγική ή εμπορική επιχείρηση, έμπορος ή εξαγωγέας.
Η διαδικασία αφορά στην απόδοση προσωρινής εμπορικής ονομασίας σε κάποιο αλιευτικό προϊόν στο οποίο δεν έχει αποδοθεί εμπορική ονομασία, προκειμένου αυτό να μπορεί να διακινηθεί στην ελληνική αγορά και απευθύνεται σε ελεύθερους επαγγελματίες και εμπορικές επιχειρήσεις.
Η προσωρινή εμπορική ονομασία που αποδίδεται ισχύει μέχρι την τροποποίηση της αριθ. 1750/32219/17.03.2015 (Β΄ 475) Υπουργικής Απόφασης.
Συμπληρωματικά μέτρα εφαρμογής των Ενωσιακών διατάξεων της κοινής Οργάνωσης Αγοράς (ΚΟΑ) των προϊόντων αλιείας και υδατοκαλλιέργειας και του Κοινοτικού Συστήματος Ελέγχου της αλιείας σχετικά με τη διακίνηση και την εμπορία των προϊόντων του τομέα. Η εν λόγω Απόφαση έχει τροποποιηθεί από τις αριθ. 459/11826/28-1-2016 (Β΄285), 931/330234/25-1-2021 (Β΄343), 138/71708/17-3-2022 (Β΄1375) και 359/192749/20-6-2023 (Β΄3989) Υπουργικές Αποφάσεις.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία.
Το αίτημα υποβάλλεται στη Διεύθυνση Αλιευτικής Πολιτικής Αξιοποίησης Προϊόντων Αλιευτικής Παραγωγής και προωθείται στο Τμήμα Αξιοποίησης και Προώθησης Αλιευτικών Προϊόντων.
Το αρμόδιο Τμήμα επεξεργάζεται το αίτημα και ελέγχει εάν πληρούνται οι τεχνικές προϋποθέσεις και ειδικότερα αν το είδος για το οποίο ζητείται προσωρινή ονομασία περιλαμβάνεται στη βάση δεδομένων ASFIS FAO.
Σε περίπτωση που πληρούνται οι προϋποθέσεις για την απόδοση της εμπορικής ονομασίας, εκδίδεται έγγραφο απόδοσης προσωρινής εμπορικής ονομασίας.
Σε περίπτωση που δεν πληρούνται οι τεχνικές προϋποθέσεις για την απόδοση της εμπορικής ονομασίας, ενημερώνεται ο ενδιαφερόμενος ότι δεν θα αποδοθεί εμπορική ονομασία στο συγκεκριμένο αλιευτικό προϊόν.
Eάν το είδος για το οποίο ζητείται προσωρινή ονομασία δεν περιλαμβάνεται στη βάση δεδομένων ASFIS FAO, η προσωρινή ονομασία δεν μπορεί να αποδοθεί. Στην περίπτωση αυτή διερευνάται η πιθανότητα συμπερίληψης στη βάση δεδομένων ASFIS FAO του συγκεκριμένου είδους.
Παραλαβή - πρωτοκόλληση - χρέωση αίτησης
Έλεγχος πλήρωσης ή μη τεχνικών προϋποθέσεων
Έκδοση εγγράφου απόδοσης προσωρινής εμπορικής ονομασίας
Ενημέρωση του ενδιαφερομένου για τη μη απόδοση προσωρινής εμπορικής ονομασίας
Ιστοσελίδα της Γενικής Δ/νσης Αλιείας που αφορά τις εμπορικές ονομασίες αλιευτικών προϊόντων